**Էդիտար Ադհիամբո Օչիենգ** (անգլ.՝ Editar Adhiambo Ochieng,1989, Կիբերա, Նայրոբի, Քենիա), քենիացի ակտիվիստ, ֆեմինիստ, կանանց իրավունքների պաշտպան, օգնում է սեռական բռնություն վերապրածներին։

Կենսագրություն
--------------

Էդիտար Ադհիամբո Օչիենգը ծնվել և մեծացել է Քենիայի մայրաքաղաք Նայրոբիի Կիբերա աղքատ թաղամասում։ Վեց տարեկանում նրան առաջին անգամ բռնաբարել են, իսկ 16 տարեկան հասակում ենթարկվել է խմբակային բռնաբարության։ Բռնաբարողները հանցագործությունից հետո պարծեցել են իրենց կատարածով։ Նա մատնանշում է այդ փաստը որպես կանանց նկատմամբ սեռական բռնության օրինակ և ասում, որ դա դարձել է իր ակտիվության շարժիչ ուժը։

2017 թվականին Էդիտար Օչիենգը հիմնել է Կիբերայի Խաղաղության, մարդու իրավունքների և արդարության ֆեմինիստական կենտրոնը։ Նա ինտերսեկցիոնալ ֆեմինիստ է և նրա նպատակն է ստեղծել հասարակություն, որտեղ ապահովված կլինի լիարժեք զարգացում և անվտանգություն և երիտասարդ կանանց ինքնադրսևորման հնարավորություն։ Նրա կենտրոնը նպատակ ունի երիտասարդ կանանց շրջանում ձևավորել առաջնորդական որակներ, որը որպես հարթակ կծառայի մի քանի սերնդի կանանց կազմակերպման և փոխգործակցության համար։

Էդիթարը միաժամանակ զբաղվում էր խոցելի կանանց անձնական հիգիենայի պարագաների տրամադրման գործընթացով՝ համաձայն ՄԱԿ-ի Անվտանգության խորհրդի 1325 բանաձևի։ Նա պատմում է կանանց իրենց սահմանադրական իրավունքների մասին։

Համարվում է *Peace Brigades International*-ի անդամների հավաքագրման կազմակերպիչ և համագործակցում է Նայրոբիի այլ իրավապաշտպանների հետ։ 2020 թվականի հուլիսի 7-ին նա, այն 56 անձանց թվում էր, որոնք ձերբակալվել էին ոստիկանության դաժանության դեմ կազմակերպված երթի ընթացքում։

COVID-19 համաճարակի ընթացքում նա համակարգում էր սննդի և բազմակի օգտագործման դիմակների առաքումը սեռական բռնության զոհերին և հասարակության խոցելի կանանց, ինչպես նաև բնակչությանը տեղեկություններ էր հաղորդում համաճարակի մասին։ Էդիտարը ՄԱԿ-ի Մարդու իրավունքների խորհրդում մասնակցեց կանանց իրավունքների, COVID-19-ի և կանանց իրավունքների թեմայով քննարկմանը։

2019 թվականին նա Ուկվելի կուսակցությունից մասնակցել է Կիբերայի ընտրատարածքում խորհրդարանական ընտրություններին, բայց ընտրությունների երկրորդ փուլում, 2019 թվականի նոյեմբերի 7-ին, նա 41984 ընտրողներից հավաքել է ընդամենը 59 ձայն։

Պարգևներ
--------

2020 թվականին Էդիտար Օչիենգը արժանացավ Մաատա Վանգարի հիմնադրամի մրցանակի, Կիբերայում COVID-19 համաճարակի ընթացքում կատարված հասարակական աշխատանքների համար՝ դառնալով այդ մրցանակի առաջին դափնեկիրը։

Ծանոթագրություններ
------------------

1. ↑
2. ↑  «Editar Adhiambo, founder Feminists for Peace, Rights and Justice Centre». *People Daily* (բրիտանական անգլերեն). 2019 թ․ սեպտեմբերի 1. Վերցված է 2021 թ․ մարտի 10-ին.
3. 1 2 3  tammyquarles2 (2020 թ․ հունիսի 9). «Kibra Activist Editar Ochieng' Wins Wangari Maathai Award». *Muhabarishaji News Agency* (բրիտանական անգլերեն). Արխիվացված է օրիգինալից 2020 թ․ հունիսի 29-ին. Վերցված է 2021 թ․ մարտի 10-ին.`{{cite web}}`: CS1 սպաս․ թվային անուններ: authors list (link)
4. ↑  «2006\_03\_27 A Trip Through Kenya's Kibera Slum - International Medical Corps». *web.archive.org*. 2014 թ․ հոկտեմբերի 6. Արխիվացված է օրիգինալից 2014 թ․ հոկտեմբերի 6-ին. Վերցված է 2021 թ․ մարտի 10-ին.
5. 1 2  «Editar Adhiambo Ochieng, Kenyan Woman Human Rights Defender | PBI United Kingdom». *peacebrigades.org.uk*. Արխիվացված է օրիգինալից 2021 թ․ հունվարի 2-ին. Վերցված է 2021 թ․ մարտի 10-ին.
6. ↑  «Faces of 4 brilliant, youthful Kenyan women doing greatness behind progressive politics arena». *www.msn.com*. Վերցված է 2021 թ․ մարտի 10-ին.
7. ↑  «HUMAN RIGHTS COUNCIL HOLDS SECOND PANEL OF ITS ANNUAL FULL-DAY DISCUSSION ON THE HUMAN RIGHTS OF WOMEN ON COVID-19 AND WOMEN'S RIGHTS, THEN HOLDS INTERACTIVE DIALOGUE WITH THE COMMISSION OF INQUIRY ON BURUNDI | UN GENEVA». *www.ungeneva.org*. Վերցված է 2021 թ․ մարտի 10-ին.
8. ↑  John Paul Simiyu on 8 November 2019-7:52 am. «IEBC Announces Kibra Final Tally [VIDEO]». *Kenyans.co.ke* (անգլերեն). Վերցված է 2021 թ․ մարտի 10-ին.`{{cite web}}`: CS1 սպաս․ թվային անուններ: authors list (link)
9. ↑  Michael Musyoka on 9 June 2020-2:39 pm. «Former Kibra Aspirant Editar Ochieng' Wins Wangari Maathai Award». *Kenyans.co.ke* (անգլերեն). Վերցված է 2021 թ․ մարտի 10-ին.`{{cite web}}`: CS1 սպաս․ թվային անուններ: authors list (link)